Վիսենտե Բլասկո Իբանես

Վիսենտե Բլասկո Իբանես (, ), իսպանացի գրող, քաղաքական գործիչ, դեպուտատ (1898-1908)։ Կրթությամբ իրավաբան։

Կենսագրություն 
Սկզբում հարել է սոցիալիստներին, ապա՝ չափավոր լիբերալներին։ 1894 թվականից հրատարակել է «Վալենսիա» վիպապատմվածաշարը, որի վրա զգալի է նատուրալիզմի ազդեցությունը։ «Անհոգ կյանք» (1894), «Նարինջի այգիներում» (1900) վեպերում խարազանել է բուրժուական իրականությունը։ 1906-1909 թվականներին հրատարակել է իր հոգեբանական-փիլիսոփայական վիպաշարը՝ «Մերկ Մախան» (1906), «Արյուն և ավազ» (1908), «Մեռածները հրամայում են» (1909) և այլն։ Առաջին համաշխարհային պատերազմի (1914-1918) իրադարձությունների միտումնավոր և ազգայնամոլ լուսաբանումը դարձավ Բլասկո Իբանեսի հետագա վեպերի («Ապոկալիպսիսի չորս հեծյալները», 1916, «Մեր ծովը», 1918 և այլն) անհաջողության պատճառը։ 1923 թվականին Իսպանիայում ռազմական դիկտատուրա հաստատվելուց հետո վտարանդվել է Ֆրանսիա, որտեղ հրատարակել է «Ալֆոնս XIII-ը առանց դիմակի» (1924) պամֆլետը։ «Մեծ Իրանին որոնելիս» (1928) վեպը նվիրել է Քրիստափոր Կոլումբոսին։

Ծանոթագրություններ 

Իսպանացի գրողներ
Իսպանիայի քաղաքական գործիչներ
Իսպանացի սցենարիստներ
Իսպանացի լրագրողներ
Իսպանացի կինոռեժիսորներ
Վիպասաններ
Իսպանացի բանաստեղծներ
Փաստաբաններ
Իսպանացի իրավաբաններ